Amal Ramsis

Amal Ramsis (; Alexandria, 1972) Egiptoko zinemagilea, ekoizlea eta aktibista da. 2008an, Arabiar eta Iberoamerikako Emakumeen Filmen Karabana sortu zuen () edo Zinemagileen artean ( ), beranduago bihurtuko zena Kairoko Nazioarteko Emakumeen Filmen Jaialdia ( ). Hau izan zen mundu arabiarrean horrelako lehen jaialdia. 
 Biografia 
Kairon Zuzenbide ikasketak burutu zituen (1993), baita abokatu bezala 3 urtez lanean aritu ere.

1992an Egiptoko "Maan" (Elkarrekin) Emakumeen Ikasketak Zentroaren fundazioan parte hartu zuen.

2001ekoa da bere lehendabiziko filma. 2002an Espainiako Kanpo Politika Ministerioaren beka bat lortu eta Madrilgo "Septima Ars" Nazioarteko Zinema eta Telebista Eskolara joan zen zinema zuzendari izateko ikasketak egitera, 2005ean bukatu zituelarik. 2008 geroztik emakumeek zuzenduriko film arabiar eta latinoamerikarrek osaturiko karabanak antolatu ditu. Klaketa Árabe ekoiztetxearen sortzailea da  eta Fundazio Euroarabiarraren Arte eta Kultura Katedraren titularra da. Emakume arabiarren egoerak eta Egiptoko errealitate politikoari buruzko hitzaldiak ematen ditu.

Dortmund | Koloniako Emakumeen Nazioarteko Film Zinemaldian Ramsis-ek 2015eko Rwe Film Award sariaren epaimahaian parte hartu zuen. 

2019an Mostra de València-n Hala Khalil, Kamla Abuzekry, Nadine Khan eta Mariam Abou-Ouf zuzendariekin batera parte hartu zuen parte Egiptoko zineman emakumeen iraultza zkloaren barruko mahai inguruan:Uste dut Arabiar Udaberriko matxinadetan izan nuen parte-hartzeak lagundu zidala iraultzekin lotutako ideiak beste modu batean garatzen, diskurtso historikoan giza gertaera modu helduago batean aztertzen.

 Lan-ildoak 
 Dokumentalak 
Ramsis-ek zuzenduriko filmetan alderdi sozial-politikoa eta bizi-istorio pertsonalak batera uztartu ohi ditu. Ikusiezinak, isilean direnak kameraren aurrera eraman eta bistaratzea du xedea.

2011ko urtarilaren 25eko Egiptoko iraultza baino hilabete batzuk lehenago, kamera hartu eta berak bakarrik izkutuan Kairon gertatzen ari zena grabatzeari ekin zion, debekatuta zeuden errealitateak eta egoerak bilduz. Debekatuta dokumentala sortu zuen.

2015ean argitaratu zuen Tximeletaren arrastoa dokumentala, kanpoko finantziaziorik gabeko filma erabat independentea. Bertan 2011ko urriaren 9an Masperoko masakrea eta 27 koptoen hilketaren haritik tira egiten du, horietako bat iraultza egiptoarraren "Guevara", Mina Danielengana hurbilduz.

Espainiako Guerra zibilean Frankoren aurka arabiarrek izandako parte hartzearen inguruan ikertzen ari zela, 2008an Najati Sidkiren memoriak irakurri eta Rafael Albertiren poemari keinu egiten dion Urrundik zatozte dokumentala grabatzeari ekin zion. Sidki Errepublikaren alde borrokan aritutako palestinar komunista bat izan zen. Bere memoriak 2002an argitara eman ziren. Dokumentala 2016an aurkeztu zen. 

 Emakumeek egindako zine arabiar-iberoamerikarraren karabana. 
2008an Klaketa Áraberekin Zinemagileen artean (Entre Cineastas). Emakumeek egindako zine karabana sortu zuen. Bertan emakume arabiar eta iberoamerikarren errealitateen antzekotasunak abiapuntu, emakume zinemagileen begiradak eta ikuspegiak hurbiltzen ditu. Proiektu honekin sustatzen da zinema komertzialaren estereotipoak eta manipulazioa hausten ahalegintzen diren zinemagileei laguntza ematea.

 Minutuko bideoa 
1997an Bartzelonako Drac Mágic – Mostra Internacional de Films de Dones barruan sortu zen ekimena da. Egun TRAMA koordinadorak bideratzen du (Emakumeek ekoizturiko zinema, bideo eta multimedia erakusketa eta jaialdiak biltzen ditu, horien artean Klaketa Árabe eta Zinemagileen artean daudelarik. Minutuko bideoa ekimenak emakume ez-profesionalak trebatzen ditu zinematografiaren eta film laburren zuzendaritzaren funtsezko gakoetan. Gaiak urtero berritzen dira.

 Amal Ramsis Euskal Herrian 

Euskal Herrian hainbatetan egon da Kultura Communication y Desarrollo KCD GGKE erakundearekin batera lankidetzan aritu izan delako 2011. urtetik aurrera:
 2012a geroztik Ramsisen Zinemagileen artean. Emakumeek egindako zine karabanak Bilbon izan dituen edizioen antolakuntzan, filmak aurkezten, "Emakumeak elkarturik" minutuko bideo-tailerrekin.
 UPV-EHUn masterclassak emanez eta Uda Ikastaroen barruan Kultura, Komunikazio eta Garapenerako Nazioarteko 4. Topaketan.

Donostiako Giza Eskubideen Zinemaldiaren barruko tailerretan ere esku hartu du. 
 Filmografia 
 Urtea  Jatorrizko izenburua  Ingelesezko eta euskarazko tituluak  Kredituak  2018  You Come From Far Away  You Come From Far Away/ Urrundik zatozte  Zuzendaria  2015  ر الفراشة  The Trace of the Butterfly on IMDbThe Trace of the Butterfly/Tximeletaren arrastoa   Zuzendaria  2011  ممنوع  Forbidden/Debekatuta      Zuzendaria  2009  Life  Life/Bizitza  Zuzendaria  2005  Solo Sueños  Only Dreams/Ametsak Bakarrik  Zuzendaria  2001  بيروت على شط البحر  Beirut Is on the Seaside/Beirut itsaertzean dago.  Zuzendaria Silence and Plateau ere zuzendu ditu.

 Errekonozimendu eta sariak 

 Forbidden dokumentalarekin 

 (2011) Bartzelonako Drac Magic-''en dokumental onenaren Publikoaren Saria,

 (2011) Rotterdameko Film Jaialdiko Arabiar Film Onenaren saria.
 (2011) Bilboko Nazioarteko Zine Ikusiezina Jaialdiaren Giza Eskubideetarako film onenaren saria.
 (2011) Madrilgo Emakumezkoek egindako Zinema Politikoaren Jaialdiko Film Onenaren saria.
 (2012) Nazioarteko Zinema Pobre Zinemaldian Dokumental Onena.

 The Trace of the Butterfly dokumentalarekin 

 Publikoaren Saria Dortmunden, Koloniako Emakumeen Nazioarteko Zinemaren Jaialdian, Istanbulgo Zinema Jaialdian, Kalifornian CINEQUEST Film Jaialdian, Her Africa Film Festival eta IAWRT Afrikako Zinema Jaialdian. 

 Erreferentziak 

 Kanpo estekak 

 Amal Ramsis 'Vimeo Kanala
 Amal Ramsis, El cine realizado por mujeres en el mundo árabe. Un acercamiento sociopolítico. Revista Culturas.

Kategoria:Alexandriarrak
Kategoria:Egiptoko zinema zuzendariak
Kategoria:Dokumentalgileak
Kategoria:Emakume dokumentalgileak